Publication: Magyar Közlöny
Issue: MK-2009-152 (Year: 2009, Number: 152)
Era: 2004-2010
Section: 2009. évi CI. törvény
Paragraph Index: 333

18. Az Egyezmény 23. cikkéhez (Megállás és várakozás.) A 2. bekezdés (b) pontja helyébe a következõ rendelkezés lép: „kétkerekû kerékpárokon, kétkerekû segédmotoros kerékpárokon és oldalkocsi nélküli kétkerekû motorkerékpárokon kívül a jármûveknek nem szabad két sorban várakozniuk az úttesten. Az álló vagy várakozó jármûveknek az úttest szélével párhuzamosan kell elhelyezkedniük, kivéve, ha a hely kialakítása más elhelyezkedést enged meg.” A 3. bekezdés (a) pontja helyébe a következõ rendelkezés lép: „Tilos az úttesten a jármûvel megállni, illetõleg várakozni: (i) a gyalogos-átkelõhelyek elõtt 5 méteren belül, a gyalogos-átkelõhelyeken, a kerékpáros-átkelõhelyeken és a szintbeni vasúti átjárókban; (ii) a közúton levõ villamos vagy vasúti vágányokon, vagy ezekhez a vágányokhoz közel úgy, hogy az a villamosok vagy vonatok közlekedését akadályozhatja.” A cikk az (a) (ii) pontot követõen a következõ rendelkezéssel egészül ki: „Az útkeresztezõdések közelében, a keresztirányban haladó úttest legközelebbi szegélyének meghosszabbításától számított 5 méteren belül, valamint az útkeresztezõdésekben, kivéve, ha közúti jelzõtábla vagy jelzés vagy útburkolati jel másképp jelzi.” A 3. bekezdés (c) (i) pontja helyébe a következõ rendelkezés lép: „szintbeni vasúti átjárók közelében a nemzeti jogszabályok által megállapított távolságon belül, valamint autóbuszok, trolibuszok és sínen közlekedõ jármûvek megállóhelyei elõtt és után legalább 15 méterrel, kivéve, ha a nemzeti jogszabályok kisebb távolságot állapítanak meg.” Az 5. bekezdés helyébe a következõ rendelkezés lép: „(a) a kétkerekû segédmotoros kerékpárok és oldalkocsi nélküli kétkerekû motorkerékpárok kivételével minden motoros jármûvet, valamint minden, akár felkapcsolt, akár fel nem kapcsolt pótkocsit, amely lakott területen kívül az úttesten áll, úgy kell jelezni a közeledõ vezetõk számára, hogy kellõ idõben észrevegyék azok jelenlétét: (i) ha a vezetõ olyan helyen volt kénytelen a jármûvét megállítani, ahol az Egyezmény e cikk 3. bekezdés (b)(i) vagy (b)(ii) pontjában foglalt rendelkezések szerint megállni tilos, (ii) ha a körülmények olyanok, hogy a közeledõ vezetõk nem tudják, vagy csak nehezen tudják kellõ idõben észrevenni a jármû által képezett akadályt. (b) e bekezdés (a) pontjában foglalt rendelkezések alkalmazását lakott területekre is el lehet rendelni. (c) ajánlatos, hogy e bekezdés rendelkezéseinek alkalmazása céljából a nemzeti jogszabályok írják elõ az Egyezmény

Source: https://magyarkozlony.hu/hivatalos-lapok/bd55ce3804a59d2ab260b5d86ef9687cb4ba310b/dokumentumok/31feecf372f8969235f837affe198f92abd461b7/letoltes